**TEZAT**

Aralarındaki bir ilgiden dolayı anlam bakımından birbirinin zıddı olan kelime, ibare veya mesajların bir ifadede toplanmasıyla oluşan sanattır. Bu sanata tıbak da denir. İfadeyi etkili ve güzel kılmak maksadıyla yapılan bu sanat önemli anlam sanatlarındandır. Söz ve anlam bakımından iki türlü tezat vardır.

**Lafzî Tezat:** Anlam bakımından değil, söz bakımından birbiriyle zıtlık ilişkisi içinde olan kelimelerin bir ifadede yer almasıyla oluşan tezattır:

“***Yenilgi yenilgi*** büyüyen bir ***zafer*** vardır” Sezai Karakoç (Sürgün Ülkeden Başkentler Başkentine)

Ben şāǾirüm o ķāmet-i mevzūnı ***ŧoġru***sı

Sevmem desem de belki ***yalan*** söylerüm saña Nedim

Źevķi kederde miĥneti rāĥatda görmişüz

Āyįnedür biri birine śubĥ u şāmumuz Ş. Galib

Vaķt-i ifŧār kühen sözlere ķarnum ***ŧoķ***dur

Vehbiyā ***aç*** elüñi ħayr duǾā eyle hemān Seyyid Vehbî

**Manevi Tezat:** Anlam veya anlam çerçevesi bakımından birbiriyle çelişkili ya da zıt kavramların bir ifadede yer almasıyla oluşan tezattır. Bunun en güzel örnekleri zıt anlamlı kelime veya ibarelerin aynı nesne için kullanılmasıyla meydana gelmiştir:

Ne zamandır bir şeyler var, birikiyor azalarak,   
Yüzünüze, sesinize, sevginize sakladığım...

Özdemir ASAF

Virmeyen cānın saña bulmaz ĥayāt-ı cāvidānį

Zinde-i cāvid aña dirler ki ķurbāndur saña Fuzuli

Derd-i Ǿışķum defǾine zaĥmet çeker dāǿim ŧabįb

Şükr kim olmış aña zaĥmet maña rāĥat naśįb Fuzuli

Ķoyma nāķıś ehl-i derd içre Fużūlį’ni ŧabįb

Eyle bir dermān ki derdin ide gün günden ziyād Fuzuli

ǾIşķ derdiyle ħoşem el çek Ǿilācumdan ŧabįb

Ķılma dermān kim helāküm zehri dermānuñdadur Fuzuli

Ŧabįb-i Ǿaşķ didi eyle śıĥĥate perhįz

Marįż-i derd-i cünūnam ġarįb rencūram Fehim

ǾAşķ derdinden olur Ǿāşıķ mizācı müstaķįm

ǾĀşıķuñ derdine dermān itseler bįmār olur Fuzuli

Mümkin ki seniñ reşĥ-i seĥāb-ı keremiñden

Gül-ġonca-i sįr-āb ola manķaldaki aħker Nedim

Śu virenler nāz ile ol gül-bün-i nāzendeye

Āteş itmişdür niyāzı bülbül-i şermendeye Nedim

ǾÖmr uzunluġından āħir fāǿidem bu oldı kim

Ol boyı şimşād u ħoş-reftārı gördüm bir nažar Necati

Ĥamdüli’llāh pādişāhum devletinde ĥüsnüñüñ

Şādįye ġuśśam güler derdüme dermān imrenür Necati

ǾAşķ bāzārında bir dįvāne gördüm çaġırur

Leylį zencįrine Mecnūn olmayan uślu degül Necati

Rū zerd ü mū sefįd ü beden ħaste cān żaǾįf

Geçmez dil-i siyāh yine iĥtişāmdan Nabi

O şūħ-ı āteşįn-ruħsāruñ āb u tābı şevķinden

İder āteş tereşşuĥ dįdelerden āb şeklinde Nabi

Yār ile hem-ħalvet ol cismüñde cānuñ duymasun

Ħālet-i Ǿaşķuñ ĥikāyet ķıl zebānuñ duymasun Hayali

Her düri aħker-i raħşende ola baĥruñ eger

Bir şerer düşse benüm āteş-i ĥirmānumdan Hayali

Göñlümi yıķmaġa ol seng-dil almış ele ŧaş

Belki maǾmūr ideyin dir bu ħarāb-ābādı Hayali

Dilde deryā-yı maĥabbet mevc-ħįz olup yine

Oldı peydā ķaŧre-i nā-çįzde Ǿummān-ı Ǿaşķ Ş.Yahya

Dil-i şeydā egerçi źerre-i nā-çįzdür ammā

Derūnında olan sūzı söyindürmez yedi deryā Ş.Yahya

Münkeşif olmadadır żıddı ile çün eşyā

ŦaǾn-ı aǾdā gibi Rāġıb olamaz źikr-i cemįl Koca Ragıp Paşa

Bu nāz u bu nigāh-ı teġāfül ki sende var

Ĥıżr olsa Ǿāşıķuñ sebeb-i terk-i cān olur Nef’î

Kendümüzden ne ķadar bį-ħaber itse bizi Ǿaşķ

Ol ķadar źevķ-i ġam-ı fürķati idrāk iderüz Nef’î

Uydurdı göñlümi göze Ǿaşķuñ kerāmeti

Gör nice virdi āteş ile āba ittiĥād Necati

Ġam acısı Necātį’ye ħoş geldi öyle kim

Gelmez meźāķa şehd ü şeker ol ķadar leźįž Necati

Vaśla dermān isteyenler derde dermān itmesün

Derde dermān eylesün kim derddür dermān-ı dost Necati

ǾĀşıķ-ı dil-ħasteye ser-māye-i Ǿömr-i ebed

Cān virüp āġūşına bir āfet-i cān almadur Ş.Bahayi

**ANLAM TEZATLARI**

ǾĀşıķ-ı dil-ħasteye ser-māye-i Ǿömr-i ebed

Cān virüp āġūşına bir āfet-i cān almadur Ş.Bahayi

Bu nāz u bu nigāh-ı teġāfül ki sende var

Ĥıżr olsa Ǿāşıķuñ sebeb-i terk-i cān olur Nef’î

Kendümüzden ne ķadar bį-ħaber itse bizi Ǿaşķ

Ol ķadar źevķ-i ġam-ı fürķati idrāk iderüz Nef’î

Dil ider çeşmine taǾlįm-i nigāh-ı iltifāt

Özge mecnūndur ki cellāda teraĥĥum ögredür Fehim-i Kadim

Dil-rübāsuz āb-ı ĥayvān nūş idersem zehr olur

Zehr śunsa lįk her āhū-nigeh pānzehr olur Fehim-i Kadim

Külħān-ı dūzaħ gibi deryā-yı aħker-zād ider

Düşse kemter ķaŧre-i ħūn-ı dil-i āteşnākümüz Fehim-i Kadim

Bįgāne-ħūy olmalı bir āşinā nigāh

Besdür helāk-i ġamzeñ olam bir nažar baña Fehim-i Kadim

MuǾtād-ı ževķ-i hecrüñ olan mātem-āşinā

Ġamdan helāk olur olamazsa ġam-āşinā Fehim-i Kadim

Germiyyet-i mey itse ruħsāruñı tāb-ālūd

Olur leb-i ħoy-gerdeñ bir *aħker-i āb-ālūd* Fehim-i Kadim

ħoy-gerde: terlemiş

Ķo eylesün baña düşnām-ı telħ ü zehr-i nigāh

Leźįźdür ġażab-ı yār-i dil-nüvāz leźįź Fehim-i Kadim

Tābiş-i mey kim Ǿiźāruñ surħ-reng-āmįz ider

ǾAks-i rūyuñ sāġarı *deryā-yı āteş-ħįz* ider Fehim-i Kadim

Sūz-ı sįnem artuķ olur gözlerüm dökdükce yaş

Ey Neşāŧi söyinür gerçi dökilse nāra śu Neşâtî

ǾAceb fettāndur ol ġamze ki çeşm-i şūħınuñ her gāh

Olur hem maĥrem-i rāzı ider hem yine ġammāzı Cevrî